ANDREW WOMMACK EVANKELIUMIN ÄÄRELLÄ
TALOUDENHOITO. OSA 7/30
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
Tänä vuonna on Charis-raamattu- koulun 20-vuotisjuhlavuosi.
Ole hyvä, Andrew.
―Tervetuloa evankeliumin äärelle.
Jatkan edelleen opetussarjaani hyvästä taloudenhoidosta.
Tämä on todella tärkeää asiaa.
Monet opettavat taloudenhoidosta ja taloudellisesta menestyksestä.
Opetuksessa on paljon tottakin, mutta joskus tuntuu, -
että asiat esitetään eri tavalla kuin mitä Jeesus opetti.
Yritän esittää asiat eri näkökulmasta.
Puhun tästä lisää myöhemmin, mutta sanon vain nopeasti, -
että monet ajattelevat heti ahneutta, kun saarnaaja puhuu menestyksestä.
He muistavat jakeen 1. Tim. 6:10 "rahan himo on kaiken pahan juuri; -
sitä haluten monet ovat eksyneet pois uskosta..."
He ajattelevat, ettei meidän pitäisi omistaa mitään, -
ettemme olisi ahneita. Heillä on ennakkoluuloja menestystä kohtaan.
Toivon, että ymmärrät minua oikein. Yritän koko ajan sanoa, -
että jos menestyksen ymmärtää oikein, se ei ole meitä varten.
Se ei tarkoita, ettei meillä olisi mitään tai että olisimme köyhiä, -
mutta tavoite ei ole menestyksemme vaan se, että voimme siunata muita.
Toimimme siunauksen kanavana. Toinen käsi saa ja toinen antaa.
Saamme siitä itsekin osamme, ja siunaus tulee sivutuotteena, -
mutta se ei ole päämäärä.
Raamatun mukaisen menestyksen tavoite on antaa meille mahdollisuus -
tehdä ylenpalttisesti kaikkinaista hyvää, kuten 2. Kor. 9:8:ssa sanotaan.
Sen ansiosta voimme siunata muita, kuten Herra sanoi Abrahamille -
jakeissa 1. Moos. 12:2―3. Kyse on siitä, että olemme siunauksena muille.
Jos menestyksen ymmärtää oikein ja raamatullisesti, se ei ole ahneutta.
Saatamme saada paljon rahaa, -
mutta vain siksi, että voisimme auttaa muita enemmän. Kyse ei ole meistä.
Joku saattaa järkyttyä tästä, mutta ahne ihminen on sellainen, -
joka ajattelee, että hänellä on tarpeeksi eikä hän tarvitse enempää.
Hän ei pyydä Jumalalta lisää, vaan tyytyy siihen, mitä hänellä on.
Hänelle kelpaa vaatimatonkin maja. Tiedätkö mitä? Se on ahneutta.
Ahne ihminen ajattelee vain itseään. Jos hänellä vain on tarpeeksi, -
muu maailma saa huolehtia itsestään. Hän ei välitä muiden tarpeista.
Hän pitää itsestään huolen ja antaa muiden kärsiä. Se on itsekästä.
Jos menestyksen ymmärtää oikein, se antaa mahdollisuuden siunata.
Annan pois satojatuhansia dollareita joka kuukausi. Autan ihmisiä.
Olen antanut jopa 25―30 miljoonan dollarin edestä materiaaleja, -
kasetteja, levyjä ja kirjoja. En ole enää edes laskenut niiden arvoa.
Nettisivuillamme käy yli miljoona ihmistä kuussa, -
ja lähes kaikki siellä on ilmaista.
Olemme antaneet ilmaiseksi miljoonia opetuksia ynnä muuta.
Lisäksi annamme rahaa. Autamme Karamojan alueella Ugandassa -
ihmisiä rakentamaan porakaivoja. Kun tämä ohjelma tulee ulos, -
olen Ugandassa selvittämässä, miten voisin auttaa tuota köyhää maata, -
jossa vielä vähän aikaa sitten ihmiset tappoivat ja jopa söivät toisiaan.
Autamme heitä rakentamaan kaivoja ja rahoitamme pienyrityksiä.
Jumala on antanut minulle mahdollisuuden tehdä tätä.
Tätä varten raha on. Menestys ei ole itsekästä, jos sen ymmärtää oikein.
Olen puhunut jakeesta Luuk. 16:10 -
"Joka vähimmässä on uskollinen, on paljossakin uskollinen, -
ja joka vähimmässä on väärä, on paljossakin väärä."
Tätä on sovellettu moneen asiaan, mutta Jeesus puhui rahasta.
Asiayhteys osoittaa sen. Jos et luota Jumalaan raha-asioissa, -
et voi luottaa Häneen suurempien asioiden kuten paranemisen, ilon, -
rauhan tai avioliittosi suhteen. Nuo asiat ovat paljon tärkeämpiä -
kuin raha, mutta raha on alku. Ellet tee sitä, mikä on vähäisintä, -
petät itseäsi, jos luulet voivasi tehdä jotakin suurempaa.
Minusta syntyminen uudesti on paljon tärkeämpää kuin raha.
Mielipiteeni perustuu siihen, mitä olen oppinut Raamatusta.
Raha on vain tätä elämää varten, mutta jos synnymme uudesti, -
se vaikuttaa kohtaloomme iankaikkisesti.
Niitämme sen satoa. Pelastus on paljon tärkeämpää kuin raha, -
mutta raha on vähäisin asia.
Ellet luota Jumalaan pienissä asioissa, et voi luottaa Häneen isoissakaan.
Seuraava väitteeni voi yllättää teidät.
Jotkut uskovat olevansa uudesti- syntyneitä ja matkalla taivaaseen.
He uskovat olevansa pelastuneita, mutteivät pysty luottamaan Jumalaan -
raha-asioissa, maksamaan kymmenyksiä tai uhraamaan.
Jeesus sanoo, että he pettävät itseään.
Jos ei pysty pieniin asioihin, ei pysty suurempiinkaan.
Tämä voi olla radikaali väite, mutta juuri niin Jeesus sanoo.
Sanon tämän yhdellä varauksella. Jakeessa Room. 10:17 sanotaan: -
"Usko tulee siis kuulemisesta, mutta kuuleminen Kristuksen sanan kautta."
Usko syntyy Jumalan sanan kuulemisesta.
Totuutta raha-asioista ei ole juuri saarnattu.
Pelastuksesta on opetettu paljon enemmän.
Siksi on mahdollista olla syntynyt uudesti, matkalla taivaaseen -
ja aidosti pelastunut vaikkei toimisikaan raha-asioissa oikein.
Se on mahdollista, koska tästä ei ole saarnattu eikä uskoa ole syntynyt.
Mutta jos ihminen kuulee ja ymmärtää tämän opetuksen, -
mutta torjuu totuuden menestyksestä, vaikka uskoo pelastukseen, -
epäilen, onko hän syntynyt uudesti.
Jos teistä tuntuu vaikealta uskoa, että edes kehtasin sanoa näin, -
kuunnelkaa, mitä Jeesus teki. Luen jakeesta Mark. 10:17 -
"Ja hänen sieltä tielle mennessään juoksi muuan hänen luoksensa, -
polvistui hänen eteensä ja kysyi häneltä: 'Hyvä opettaja, -
mitä minun pitää tekemän, että minä iankaikkisen elämän perisin?'
Mutta Jeesus sanoi hänelle: 'Miksi sanot minua hyväksi?
Ei kukaan ole hyvä paitsi Jumala yksin.'" Tämä on paljon sanottu.
Tuo mies heittäytyi Jeesuksen jalkojen juureen eli kunnioitti Häntä julkisesti.
Jakeessa Joh. 9:22 kerrotaan fariseusten sanoneen, -
että jos joku tunnustaisi Jeesuksen olevan Kristus, -
hänet erotettaisiin synagogasta. Jeesus kohtasi paljon vainoa.
Kun mies heittäytyi Jeesuksen jalkoihin ja sanoi: "Hyvä opettaja", -
hän tunnusti samalla, että Jeesuksessa oli jotain erityistä.
Hän oli valmis ottamaan riskin tulla erotetuksi synagogasta.
Jos tuo mies tulisi johonkin nykyajan seurakuntaan, -
polvistuisi alttarin eteen ja sanoisi: "Haluan liittyä tähän seurakuntaan -
ja tulla uskoon", useimmat toivottaisivat hänet tervetulleeksi, -
mutta Jeesus näkee sydämeen.
1. Sam. 16:7 "ihminen näkee ulkomuodon, -
mutta Herra näkee sydämen."
Jos ihminen huutaa "Kunnia Jumalalle", kohottaa kätensä -
ja toteuttaa muita karismaattisia rituaaleja, useimmat ajattelevat, -
että hän on varmasti todella sitoutunut uskova.
Sitoutumisemme Herraan voi toki ilmetä tuolla tavoin, -
mutta Jumala ei katso vain ulkoisia asioita. Hän tuntee sydämemme.
Jeesus katsoi miehen ulkomuodon ohi ja näki hänen sydämensä.
Mies ollut sitoutunut Jeesukseen. Hän oli valmis kunnioittamaan -
Jeesusta jossain määrin ja jopa tulemaan erotetuksi synagogasta, -
mutta hän ei antanut Jeesukselle oikeaa arvoa. Niinpä Jeesus sanoi: -
"Miksi sanot minua hyväksi? Ei kukaan ole hyvä paitsi Jumala yksin."
Hän tarkoitti, että miehen piti joko tunnustaa Hänet Jumalaksi -
tai lakata kutsumasta Häntä hyväksi, sillä vain Jumala on hyvä.
Katso, mitä mies vastasi: "Opettaja..." Hän jätti pois sanan "hyvä".
Jeesus sivuutti miehen käytöksen ja katsoi hänen sydämeensä.
Hän tiesi, ettei tämä ollut täysin sitoutunut Herraan.
Näin ei tehdä tarpeeksi usein uskonnollisessa kulttuurissamme.
Joissakin seurakunnissa paperin täyttäminen tekee ihmisestä uskovan.
Uskovan tulisi kuulua seurakuntaan, ja jos se vaatii paperin täyttämistä, -
siitä vain, en vastusta sitä, mutta se ei tee kenestäkään uskovaa.
Kirkossa istumalla ei muutu uskovaksi. Eihän meistä tule autojakaan, -
vaikka istuisimme autotallissa. Auto saa autotallista suojaa, -
ja uskovan kannattaa mennä seurakuntaan saamaan tukea, -
mutta uskovaksi ei tulla istumalla kirkossa tai olemassa sen jäsen.
Moni uskoo, että Jumala on hyvä Jumala ja että Jeesus oli hyvä mies, -
mutta ei palvo Jeesusta lihaksi tulleena Jumalana.
1. Tim. 3:16 "Ja tunnustetusti suuri on jumalisuuden salaisuus: -
Hän, joka on ilmestynyt lihassa..."
Milloin Jumala ilmestyi eli tuli näkyväksi lihassa?
Herran Jeesuksen ruumiissa. Jeesus oli Jumala, joka tuli lihaksi.
Jeesus sanoi itsestään jakeessa Joh. 14:6 "Minä olen tie ja totuus -
ja elämä; ei kukaan tule Isän tykö muutoin kuin minun kauttani."
Jeesus ei sanonut olevansa hyvä ihminen tai yksi tie Jumalan luo.
Monet sanovat nykyisin, että Jumalan luo on monta tietä.
Se ei ole totta. Se on valhe.
Jeesus sanoi: "Minä olen tie ja totuus ja elämä."
Hän on ainoa tie Isän luo.
Ap. t. 4:12 "Eikä ole pelastusta yhdessäkään toisessa; -
sillä ei ole taivaan alla muuta nimeä ihmisille annettu, -
jossa meidän pitäisi pelastuman." Pelastusta ei ole muualla.
Muslimit, krishnat, hindut, buddhalaiset ynnä muut -
eivät ole menossa taivaaseen. Jumalan luo ei ole useita teitä.
Tämä voi loukata joitakuita, mutta näin Raamattu opettaa.
Moni sanoo: "Älä viitsi, kyllä minä uskon, että Jeesus oli hyvä mies."
Jeesus julisti olevansa ainoa tie Jumalan luo.
Joko Jeesusta oli huijattu, Hän yritti huijata meitä -
tai Hän oli se, joka sanoi olevansa. Sitä ei voi muuksi muuttaa.
Joko Jeesusta oli huijattu, Hän yritti huijata meitä -
tai Hän oli se, joka sanoi olevansa. Uskon, että Hän puhui totta.
Hänen palvelutyönsä vahvisti sen. Kukaan ei ole tehnyt sellaisia ihmeitä.
Hänet julistettiin Jumalan Pojaksi, kun Hän nousi kuolleista.
Hän elää tänään.
Kaikki muut ovat vielä haudoissaan, mutta Jeesuksen hauta on tyhjä.
Hän oli se, joka sanoi olevansa, eikä muuta pelastusta ole.
Tämä mies oli valmis korottamaan Jeesusta muita korkeammalle -
ja kutsui Häntä hyväksi opettajaksi, muttei pitänyt Häntä Jumalana.
Jeesus huomasi sen. Katso, mitä Hän käski miehen tehdä: -
Jae 21 "Niin Jeesus katsoi häneen ja rakasti häntä ja sanoi hänelle: -
'Yksi sinulta puuttuu: mene, myy kaikki, mitä sinulla on, ja anna -
köyhille, niin sinulla on oleva aarre taivaassa; ja tule ja seuraa minua'."
Miten Jeesus paljasti sen, ettei mies ollut sitoutunut Häneen?
Sen kautta, miten hän suhtautui rahaan. Tuo nuori mies oli rikas.
Jeesus sanoi hänelle: "Myy kaikki, mitä sinulla on, ja anna köyhille."
Puhun tästä, koska aloitin opetuksen jakeesta Luuk. 16:10, -
jonka mukaan emme voi tehdä suuria asioita, ellemme pysty vähäisiinkään.
Osoitin, mikä ongelma siinä on, että moni väittää luottavansa Jumalaan -
pelastuksensa suhteen, muttei pysty luottamaan Häneen raha-asioissaan.
Jokin on vialla, sillä pelastus on paljon tärkeämpää kuin raha-asiat.
Nämä ihmiset väittävät pystyvänsä tekemään suuria asioita, -
joilla on iankaikkisia seurauksia, mutteivät luota Herraan raha-asioissa.
Se ei ole oikein. Voit olla aidosti syntynyt uudesti, -
vaikket luota Jumalaan raha-asioissa, jos et ole kuullut tätä opetusta.
Usko syntyy Sanan kuulemisesta.
Kun nyt kuulet opetusta rahasta, sinun täytyy luottaa Jumalaan -
tässäkin asiassa, jos olet sitoutunut Häneen. Siksi Jeesuskin käski -
rikkaan nuorukaisen jakaa omaisuutensa köyhille.
Jumala ei halunnut hänen rahojaan.
Haluaako Jumala siis meidän olevan köyhiä? Ei, vaan luottavan Häneen.
Siitä tässä kaikessa oli kyse. Jeesus sanoi opetuslapsilleen myöhemmin -
jakeessa Mark. 10:29 heti tuon rikkaan nuorukaisen lähdettyä -
puhuen edelleen rahasta: -
"Totisesti minä sanon teille: ei ole ketään, joka minun tähteni -
ja evankeliumin tähden on luopunut talosta tai veljistä tai sisarista -
tai äidistä tai isästä tai lapsista tai pelloista, -
ja joka ei saisi satakertaisesti: nyt tässä ajassa taloja ja veljiä -
ja sisaria ja äitejä ja lapsia ja peltoja, vainojen keskellä, -
ja tulevassa maailmassa iankaikkista elämää."
"Ei ketään" tarkoitti myös tuota rikasta nuorukaista.
Herra ei halunnut viedä miehen rahoja tai suistaa häntä köyhyyteen.
Uskonnollisissa luostariyhteisöissä vannotaan köyhyyden vala, -
ja munkkien ja nunnien pitäisi elää köyhinä ja kieltää itsensä.
Ei Jumala puhu siitä. Sellainen ei edusta Häntä oikein.
Ei Hän käskenyt miehen myydä kaikkea tehdäkseen hänestä köyhän.
Hän olisi saanut tässä elämässä satakertaisesti sen, minkä antoi pois.
Hänestä olisi tullut sata kertaa rikkaampi kuin hän jo oli, -
mutta Herra halusi hänen sydämensä ja käytti miehen asennetta -
ja luottamusta rahaan osoittaakseen hänelle, -
ettei hän todella luottanut Jumalaan.
Jakeen 21 mukaan Jeesus katsoi miestä ja rakasti häntä.
Hän ei käskenyt miehen luopua omas- taan siksi, että olisi vihannut häntä -
tai halunnut rangaista häntä, vaan koska rakasti häntä.
Jeesus halusi miehen sitoutuvan itseensä ja palvovan itseään -
enemmän kuin rahaa. Kol. 3:5:ssä on lista maallisista asioista, -
ja yksi niistä on "ahneus, joka on epäjumalanpalvelusta".
Ahneus on sitä, että haluamme aina vain isomman talon tai auton.
Siinä ei ole mitään vikaa, että meillä on asiat mukavasti.
Ystäväni asuvat monen miljoonan taloissa, eikä siinä ole mitään vikaa, -
kunhan se on seurausta Jumalan kasvojen etsimisestä, -
eivätkä he himoitse itse taloja. Jos taas himoitsemme tavaraa -
emmekä voi elää ilman sitä, se on epäjumalanpalvelusta.
Moni kiistää olevansa epäjumalan- palvoja, koska ei kumarra -
jumalankuvia tai polta suitsuketta. Epäjumalanpalvelusta on sekin, -
että asetamme rahan Jumalan edelle eikä meillä ole aikaa Jumalalle.
Tiedän, että tämä on kovaa tekstiä, -
mutta Jeesus käytti tuon miehen riippuvuutta rahasta osoittaakseen, -
ettei tämän sydämen asenne Jumalaa kohtaan ollut oikea.
Tiedän, että on monia katsojia, jotka eivät pidä näistä puheistani.
Se on epämukavaa ja saa heidät tutkiskelemaan itseään, -
eivätkä he pidä siitä. Jeesus kuitenkin toimi tämän miehen kanssa samoin.
Osa teistä on valmis palvelemaan Jumalaa tiettyyn rajaan asti, -
mutta ette luota Häneen raha- asioissa ettekä maksa kymmenyksiä.
Silti teillä on muka läheinen suhde Jumalaan ja haluatte palvella Häntä.
Se on hyvä, mutta petätte itseänne, jos ette luota Häneen raha-asioissa.
Jos ette luota Häneen pikkuasioissa, ette voi luottaa Häneen suurissakaan.
Näin Jeesus sanoi tälle miehelle.
Mies oli valmis osoittamaan julkisesti sitoutumistaan Jeesukseen, -
vaikka siitä oli hänelle vahinkoa, muttei pitänyt Jeesusta Jumalanaan.
Puhuin Herrasta miehelle, joka rakensi ensimmäisen tv-studiomme.
Hän tunnusti Herran, mutta tiesin, ettei hänellä ollut suhdetta Jumalaan.
Lopulta hän sanoi uskovansa, että Jeesus oli hieno mies.
Hän uskoi Jeesuksen olemassaoloon, mutta sanoi Jeesuksen olevan -
vain yksi tie Jumalan luokse. Hän uskoi Jumalan hyväksyvän kaikki.
Hän järkyttyi, kun aloin kertoa hänelle näistä asioista, joista nyt puhuin.
Jeesus ei anna meille mahdollisuutta palvoa itseään vain vähän, -
yhdenvertaisena muiden jumalien kanssa. Tämä kuva on Intiasta.
Tällä alttarilla oli Buddha, Hare Krishna, Hari Lam ja Jeesus, -
ja kaikille poltettiin suitsutusta. Jeesus oli yksi muiden joukossa.
Sellainen peli ei vetele. Joko Hän on Jumalamme -
ja koko elämämme Herra, tai Hän ei ole Herra lainkaan.
Jeesus käytti tuon rikkaan miehen luottamusta rahaan osoittaakseen, -
ettei mies luottanut Häneen.
Jotkut teistä luulevat olevansa sitoutuneita Herraan, -
mutta haluatteko seurata Hänen ohjeitaan antamisesta, -
luottaa Häneen raha-asioissa ja antaa Hänelle kaiken?
Jos teidän täytyy myöntää, ettette halua, teidän täytyy pohtia vakavasti, -
oletteko todella syntyneet uudesti vai ettekö vain ole kuulleet tästä.
Usko syntyy Jumalan sanan kuulemisesta. On myös mahdollista, -
että monet teistä ovat uskonnollisia eikä heillä ole suhdetta Jumalaan, -
koska he eivät ole luottaneet Häneen raha-asioissa. Ruudulla on numero.
Toivon, että soitatte siihen saadaksenne materiaalit ja rukousta.
Jos teillä on kysymyksiä, rukous- palvelijamme voivat vastata niihin.
Uskon, että moni teistä ymmärtää tänään uskoneensa, -
että Jeesus on ollut olemassa ja että Hän elää tänäänkin, -
mutta ette ole todella luottaneet Häneen. Se näkyy siinä, -
ettette ole luottaneet Häneen raha- asioissa. Kannattaa soittaa -
ja rukoilla jonkun kanssa. Varmista, että olet todella syntynyt uudesti -
ja ala totella Jumalan sanaa raha-asioissa. Se muuttaa elämäsi.
Andrew'n opetus taloudenhoidosta on saatavana kirjana -
englanniksi tai espanjaksi haluamasi suuruista rahalahjaa vastaan.
Voit saada sen myös osana menestyspakettia.
Siihen kuuluu opetussarja taloudenhoidosta CD:llä, kirja, -
työkirja sekä DVD ihmisten taloudellisista läpimurroista.
Taloudellisissa läpimurroissa on kuusi tositarinaa, -
jotka voivat muuttaa tulevaisuutesi ja auttaa sinua löytämään vapauden, -
kun annat raha-asiasi Jumalalle. Paketin listahinta on 115 dollaria, -
mutta tänään saat sen 85 dollarin rahalahjaa vastaan.
Nettisivuiltamme näet kaikki tavat, joilla voit tilata opetuksen.
Sarjan toinen osa käsittelee menestyksen ensimmäistä askelta.
Saat sen haluamasi suuruista rahalahjaa vastaan.
Rohkaisemme kaikkia antamaan, mutta jos sinulla ei ole varaa, -
saat opetuksen ilmaiseksi.
Muistutamme myös, että Andrew'n uusin kirja "Opetusta Daavidista" -
on saatavana haluamasi suuruista rahalahjaa vastaan.
Voit tilata materiaaleja luottokortilla nettisivujemme kautta.
Sieltä on myös lisätietoja tuotteista ja paljon ilmaista materiaalia.
Voit tilata materiaaleja puhelimitse arkisin klo 4:30―21:30 (MST).
Palvelunumeromme näkyy ruudulla.
Jos numero on varattu, muista, että voit tilata milloin vain -
osoitteesta www.awmi.net. Voit myös lähettää meille kirjeen.
Kiitämme lahjastasi ja toivomme, että otat yhteyttä jo tänään!
Haluan kutsua teidät marraskuussa 2014 kokoussarjaamme Texasiin.
Vierailen San Antoniossa, Dallasissa ja Fort Worthissa.
Ruudulla on lisätietoa kokouksista.
Tiedot kaikista kokouksistamme ovat myös nettisivuillamme.
Saat niistä lisätietoa myös soittamalla ruudulla näkyvään numeroon.
Pidän joka kaupungissa yhden kokouksen. Mukana on opiskelijoita -
ja rukousavustajia, jotka rukoilevat puolestanne. Niistä tulee hyviä iltoja.
Nähdään siis Texasissa!
Kiitos, ystävät ja yhteistyökumppanit. Sijoituksenne Andrewin työhön -
ja Charis-raamattukouluun tuottaa opetuslapsia eri puolilla maailmaa.
Yksi heistä on Melody Koop.
Rakastin ja palvelin Jeesusta jo ennen Charikseen tuloa.
Johdin pienryhmiä, mutta työni ei kantanut hedelmää.
Aina silloin tällöin tuntui, että pystyin auttamaan noita naisia, -
mutta Charis-koulu on varustanut minut palvelemaan tehokkaammin.
Olen kasvanut sammakonpoikasesta ihmiseksi, joka rakastaa toisia -
ja osaa palvella heitä tehokkaasti.
Toisena opiskeluvuotenani pääsin lähetysmatkalle Saksaan.
Siellä ymmärsin, että evankeliointi on Jumalan suunnitelma minulle.
Haluan mennä eri maihin perustamaan erilaisia ryhmiä -
ja evankelioida ihmisiä. En malta odottaa, mitä Jumala haluaa tehdä.
Andrew Wommackin työ ja Charis-raamattukoulu -
ovat muuttaneet ihmisiä ja maailmaa jo 20 vuotta. Lisätietoja internetistä.
Tule mukaan kolmipäiväiseen raamattuseminaariin tammikuussa.
Se järjestetään Biltmoren luksushotellissa Phoenixissa.
Nauti Arizonan auringosta ja Andrew'n väkevästä sanomasta.
Andrew'n lisäksi seminaarissa puhuu Duane Sheriff Oklahomasta.
Ylistyksestä vastaavat Charlie ja Jill LeBlanc sekä Jamie Wommack.
Jos varaat huoneesi 12.12.2014 mennessä, -
saat sen 139 dollarin erityishintaan. Seminaari pidetään 1.―3.1.2015.
Lisätietoa nettisivuillamme.
Suomennos: Anni Lähteenmäki